
Tárgy: 2020. évi belső ellenőrzési feladatok
Készítette: Dr. Jáger György jegyző

Előterjesztés

amely készült a Képviselő-testület 2019. december 3.-i ülésére

Tisztelt Képviselő-testület!

Az államháztartásról szóló 2011. évi CXCV. törvény 70.§ (1) bekezdése alapján a belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni. 
A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 15. § (7) bekezdése alapján az önkormányzati költségvetési szerveknél a belső ellenőrzést elláthatja:
a) a költségvetési szerv (ideértve a polgármesteri hivatalt is) által foglalkoztatásra irányuló jogviszonyban alkalmazott vagy polgári jogi szerződés keretében foglalkoztatott belső ellenőr;

b) a társulás által foglalkoztatásra irányuló jogviszonyban alkalmazott vagy polgári jogi szerződés keretében foglalkoztatott belső ellenőr.

Herend Város Önkormányzata és intézményei belső ellenőrzési feladatait 2019. évben Starkné Rezeli Erzsébet okleveles könyvvizsgáló végezte. A jelenleg megbízott belső ellenőr Herend Város Önkormányzata gazdasági működését elősegítő tevékenységével messzemenően elégedettek vagyunk. Egyedi pénzügyi és számviteli, valamint adózási kérdésekben bizalommal fordulhatunk hozzá.
A belső ellenőr megbízási díja nem éri el a nettó 1 millió forintot ezért az önkormányzat beszerzési szabályzata alapján nem kötelező a 3 árajánlat bekérése.
Kérem a Tisztelt Képviselő-testületet, hogy a 2020. évi belső ellenőrzési feladatok ellátásra továbbra is Starkné Rezeli Erzsébetet bízza meg. 
Határozati javaslat
Herend Város Önkormányzat Képviselő-testülete az önkormányzat és intézményei 2020. évi belső ellenőrzési feladatainak ellátásával eddigi kiemelkedő szakmai munkája figyelembevételével Starkné Rezeli Erzsébet okleveles könyvvizsgáló, regisztrált belső ellenőrt bízza meg 80.000 Ft/hó bruttó összegű megbízási díj mellett.
Felelős: polgármester

Határidő: 2020. december 31.
Határozati javaslat

Herend Város Önkormányzat Képviselő-testülete az önkormányzat és intézményei 2020. évi belső ellenőrzési tervét a beterjesztés szerint jóváhagyja. 
Felelős: polgármester, belső ellenőr, intézményvezetők
Határidő: azonnal

Herend, 2019. november …
Tisztelettel:
  Jánszky Lajos László 
        polgármester

